Missatge: Alguns crítics afirmen que ha estat una prova militar, i no una acció protectora George W. Bush ha donat avui de matinada (hora catalana) l'ordre de llençar un míssil destinat a destruir un satèl·lit espia (l'L-21) que avançava perillosament envers la Terra. El llançament s'ha fet des del vaixell Lake Erie, que es trobava a aigües del nord de l'oceà Pacífic. El Pentàgon ha anunciat que el míssil ha fet diana, tot i que no ha concretat si ha destruït amb èxit el dipòsit de combustible que contenia gasos tòxics. Segons la Casa Blanca, aquests gasos tòxics, en entrar a l'atmosfera, s'haurien pogut alliberar i afectar alguna zona habitada. La mesura ha estat preventiva perquè la possibilitat que superés l'entrada a l'atmosfera era prou remota, però les autoritats nord-americanes han preferit de muntar un impressionant operatiu per destruir-lo. En aquesta operació, molt seguida per la precisió requerida, l'exèrcit nord-americà només disposava d'un interval de deu segons per abatre'l. Si no hagués fet blanc contra el satèl·lit, l'acció s'hauria pogut repetir fins al 29 de febrer vinent. El cost de l'operació ha estat de seixanta milions de dòlars. Dubtes sobre l'estratègia Tot i les explicacions del govern nord-americà, alguns experts han criticat l'acció, i han dit que el llançament del míssil ha estat una prova militar, i no una acció destinada a evitar l'arribada de gasos tòxics a la Terra. La informació la dóna el diari Washington Post. (vilaweb)

Resposta: 60 milions de dòlars... Mare meua de vegades penso que no poden ser reals aquestes quantitats...